
	[image: ]
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 




РЕШЕНИЕ 
№ РС-617-20-013
Днес, 10.02.2021г., Комисията за противодействия на корупцията и за отнемане на незаконно придобитото имущество /КПКОНПИ/, в състав:
Председател: Сотир Цацаров
Заместник-председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И :
 Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на Решение за образуване на производство за конфликт на интереси № КИ-216 от 04.11.2020г. на Комисията за противодействие на корупцията и за отнемане на незаконно придобитото имущество (КПКОНПИ) по сигнал с рег. № ЦУ01/С-617/05.10.2020 година. 
Сигналът е срещу Пламен * Рабчев – изпълняващ функциите директор на Регионална здравноосигурителна каса – В.Т.
Твърди се, че Пламен * Рабчев изпълнява функциите на директор на Регионална здравноосигурителна каса – В.Т. и същият е в конфликт на интереси, тъй като неговата майка – доктор М.*.Й. е представляващ и член на Съвета на директорите на „******“ АД, приватизирало „******“ ЕООД.
С писмо изх.№ ЦУ01-18547/16.10.2020 г. на КПКОНПИ от директора на РЗОК – В.Т. са изискани доказателства за възлагане функциите на директор на РЗОК – В.Т., като в отговор е представена заповед № РД-09-920/30.09.2020 г. на управителя на Националната здравноосигурителна каса, с която на Пламен * Рабчев са възложени функциите на директор на РЗОК – В.Т., считано от 01.10.2020 г. до заемането на длъжността директор на РЗОК – В.Т..
Във връзка с твърденията в сигнала, Комисията е изискала и събрала следните доказателства: писмо с вх. № ЦУ01-18898/21.10.2020г. на КПКОНПИ с приложена Заповед № РД-09-920/30.09.2020г. на Управителя на НЗОК; писмо с вх. № ЦУ01-23019/31.12.2020г. на КПКОНПИ с приложени Заповед № РД-09-920/30.09.2020г. на Управителя на НЗОК, Заповед № РД-1010/27.10.2020г., Болничен лист с вх. № Е20202366949, писмо изх. № 35-00-2299/22.12.2020г. от РЗОК-В.Т.; писмо с вх. № ЦУ01-1670/28.01.2021г. на КПКОНПИ с приложено заверено копие на писмо изх. № 35-00-177/1/26.01.2021г. от РЗОК – В.Т.. 
Комисията служебно е извършила справки в Търговски регистър, НБД „Население“ и електронната страница на НЗОК.

От събраните в хода на административното производство доказателства,
              Комисията  установи следното от фактическа страна:

Сигналът е подаден от лице с посочени три имена, адрес, телефон и е подписан.

От справка в електронната страница на Регионална здравноосигурителна каса – В.Т. е видно, че Пламен * Рабчев заема длъжността заместник-директор на РЗОК – В.Т.
Със Заповед № РД-09-920/30.09.2020г. на Управителя на НЗОК, на основание чл. 19, ал. 7, т. 2 и т. 11а, буква „б“ от Закона за здравното осигуряване и чл. 41 от Правилника за устройството и дейността на НЗОК е възложено на Пламен Рабчев – заместник – директор на РЗОК – В.Т. да изпълнява функциите на директор на РЗОК – В.Т., считано от 01.10.2020г. до заемането на длъжността „директор“ на РЗОК.
От събраните по преписката доказателства се установи, че от 27.10.2020г. до 07.12.2020г. включително Пламен Рабчев е в отпуск по болест поради трайна нетрудоспособност.
Със Заповед № РД-09-1010/27.10.2020г. на Управителя на НЗОК, на основание чл. 19, ал. 7, т. 2 от Закона за здравното осигуряване и чл. 17, ал. 1, т. 5 и ал. 2 от Правилника за устройството и дейността на НЗОК във връзка със Заповед № РД-09-920/30.09.2020г. е възложено на Е.Ф.– началник отдел АПОД в РЗОК – В.Т. да изпълнява функциите на директор на РЗОК – В.Т..
На 01.12.2020г., след проведен конкурс за титуляр на длъжността „Директор на РЗОК – В.Т.“ е назначен О. Н.
От справка в Търговски регистър се установява, че „******“ АД с ЕИК ****** е създадено на 14.04.2009г. с  предмет на дейност участие в приватизацията на дружество „******гр. В.Т.“ ЕООД чрез сключване на приватизационна сделка, външно и вътрешно търговска дейност; информационна, консултантска и експертна дейност и услуги в областта на здравеопазването, медицинската и търговската практика и мениджмънта; комисионни и лизингови сделки; сделки с недвижими имоти, машини, съоръжения и технологично оборудване; търговско представителство и посредничество; счетоводна дейност; управление на активи и специфични финансови операции; сделки с интелектуална собственост, както и всякаква друга дейност, незабранена от закона. „****** гр. В.Т.“ ЕООД е с предмет на дейност осъществяване на специализирана извънболнична медицинска помощ и с управител И. П. Едноличен собственик на капитала на „******В.Т.“ ЕООД е „******“ АД.
М.*.Й. – Б. е представител и член на Съвета на директорите от създаването на „******“ АД – 14.04.2009г. до 18.11.2020г. Същата притежава и 115 броя акции.
От извършена справка в регистър НБД „Население“ се установи, че Пламен * Рабчев е син на М.*.Й. – Б.
С писмо с вх. № ЦУ 01-23019/31.10.2020г. на КПКОНПИ, Управителят на НЗОК е предоставил на КПКОНПИ заверени копия на документи, видно от които „******“ АД не е и никога не е било страна по договор с РЗОК/НЗОК.
С писмо с вх. № ЦУ 01-1670/28.01.2021г. на КПКОНПИ, Управителят на НЗОК е  предоставил на КПКОНПИ заверени копия на документи, видно от които Пламен Рабчев, в качеството си на и. ф. директор на РЗОК – В.Т., в периода 01.10.2020г. до 27.10.2020г. не е издавал актове, не е сключвал договори или извършвал други действия по отношение на „******В.Т.“ ЕООД с ЕИК ******.

Въз основа на така изяснената фактическа обстановка, Комисията установи следното от правна страна:
Сигналът е подаден от лице, идентифицирано по реда на чл. 48, ал. 1 от ЗПКОНПИ.
За да е осъществен конфликт на интереси по смисъла на чл. 52 от ЗПКОНПИ, трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес. 
Легалните дефиниции на понятията частен интерес и облага се съдържат в чл.53 и чл.54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Пламен * Рабчев, в качеството си на изпълняващ функциите на „директор“ на РЗОК – В.Т. в периода от 01.10.2020г. до 27.10.2020г. е лице, заемащо висша публична длъжност по смисъла на чл. 6, ал. 1, т. 17 от ЗПКОНПИ и компетентна да се произнесе относно наличието или липсата на конфликт на интереси по отношение на нея е КПКОНПИ.  
Съгласно Закона за здравното осигуряване Национална здравноосигурителна каса е юридическо лице със седалище София и с предмет на дейност - осъществяване на задължителното здравно осигуряване, състои се от централно управление, районни здравноосигурителни каси и поделения на районните здравноосигурителни каси.
Националната здравноосигурителна каса осъществява задължителното здравно осигуряване;Участва в преговорите и в подписването на Националния рамков договор (НРД) с представителите на съсловните организации на лекарите и стоматолозите; Гарантира достъпност и равнопоставеност при обезпечаването на осигурените лица с медицинска помощ в рамките на гарантиран пакет услуги, както и пълно или частично заплащане на лекарствените средства по списъците в НРД; Управлява резерва от средства на НЗОК и разпределя паричните средства на НЗОК към районните здравноосигурителни каси за осъществяване на задължителното здравно осигуряване; Разработва годишен бюджет на НЗОК и се отчита за изпълнението му; Разработва модели за заплащане на изпълнителите на медицинска помощ; Изгражда, развива и управлява национална информационна система за нуждите на задължителното здравно осигуряване; Сключва договори за заплащане на лекарствени средства и консумативи с производители, доставчици и аптеки по списъци на лекарствени средства, утвърдени в НРД; Осъществява международна дейност на основата на двустранно и многостранно сътрудничество, и администрира проекти, по които НЗОК е страна; Системно информира осигурените лица за мерките по опазване и укрепване на здравето им; Осъществява медицински и финансов контрол върху задължителното здравно осигуряване.
Директорът на РЗОК представлява РЗОК на териториално равнище; организира и ръководи дейността на РЗОК в съответствие със ЗЗО и действащата нормативна уредба, решенията на надзорния съвет и актовете на управителя на НЗОК; изпълнява функциите на ръководител по смисъла на Закона за финансовото управление и контрол в публичния сектор в рамките на правомощията, предоставени му от закона, надзорния съвет и управителя; действа като второстепенен разпоредител със средствата на НЗОК; сключва, изменя и прекратява договорите с изпълнителите на медицинска и на дентална помощ, както и с търговците на дребно на лекарствени продукти на територията на РЗОК; осъществява непосредствения контрол по изпълнение на договорите за оказване на медицинска и дентална помощ; прекратява договорите с изпълнителите на медицинска помощ в случаите по чл. 59, ал. 11 от ЗЗО; прави мотивиран отказ за сключване на договор в случаите, когато лечебното заведение не отговаря на условията и критериите по чл. 59б, ал. 1 от ЗЗО; издава писмени покани за възстановяване на получени суми без правно основание; издава наказателни постановления по реда на ЗАНН за установени административни нарушения по ЗЗО; заплаща на изпълнителите на медицинска и на дентална помощ, както и на търговците на дребно на лекарствени продукти на територията на РЗОК, за извършената и отчетената дейност по реда и в сроковете, предвидени в НРД и сключените договори; ръководи и осъществява цялостен контрол върху: функционирането на информационните системи; оперативно-счетоводната и административно-стопанската дейност; опазването и поддръжката на активите и информацията в РЗОК; представя ежемесечни отчети за дейността на РЗОК и изпълнението на бюджета на РЗОК в обхват и формат, определени от управителя на НЗОК; осъществява други правомощия, определени в действащото законодателство, в правилника и в решенията на НС на НЗОК.
В хода на производството се установи, че Пламен * Рабчев и М.*.Й. – Б. са свързани лица, по смисъла на на § 1, т. 15, б. „а“ от ДР на ЗПКОНПИ. Наличието на свързани лица само по себе си не представлява конфликт на интереси. Свързаността създава риск от такъв в случаите, при които лицето, заемащо публична длъжност упражнява правомощия или изпълнява задължения по служба повлияно от частен интерес.
В хода на производството не се събраха доказателства, в периода, в който Пламен Рабчев е изпълнявал функциите на директор на РЗОК – В.Т., а именно от 01.10.2020г. до 27.10.2020г. да е упражнил правомощия по служба както по отношение на „******“ АД, така и по отношение на „******В.Т.“ ЕООД, чийто едноличен собственик на капитала е „******“ АД.

Липсата на упражнени правомощия по служба по отношение на „******“ АД и „****** В.Т.“ ЕООД предопределят и липсата на частен интерес, който може да повлияе върху безпристрастното и обективното им изпълнение, поради което се налага изводът, че по отношение на Пламен * Рабчев, в качеството му на изпълняващ функциите директор на Регионална здравноосигурителна каса – В.Т. в периода от 01.10.2020г. до 27.10.2020г., липсват два от елементите на състава на конфликт на интереси по чл.52 от ЗПКОНПИ. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Осма от ЗПКОНПИ, които представляват негова проявна форма и за липсата на конфликт на интереси по смисъла на чл.52 от ЗПКОНПИ.

Водена от горното и на основание чл.74, ал.1 и ал. 2 от ЗПКОНПИ, Комисията за противодействие на корупцията и за отнемане на незаконно придобитото имущество
РЕШИ:
  НЕ УСТАНОВЯВА конфликт на интереси по отношение на Пламен * Рабчев с ЕГН ******, в качеството му на изпълняващ функциите директор на Регионална здравноосигурителна каса – В.Т. в периода от 01.10.2020г. до 27.10.2020г, и лице, заемащо висша публична длъжност, по смисъла на чл.6, ал.1, т. 17 от ЗПКОНПИ, поради липса на упражнени правомощия по служба по отношение на  „******“ АД и „****** В.Т.“ ЕООД.

Препис от решението да се изпрати на Софийска градска прокуратура, с оглед преценка за реализиране на правомощията по чл.76, ал.2 от ЗПКОНПИ.

Препис от Решението да се изпрати на Пламен * Рабчев, на основание чл.75, т.1 от ЗПКОНПИ.


КОМИСИЯ:
         ПРЕДСЕДАТЕЛ: …………………………………………/СОТИР ЦАЦАРОВ/
ЗАМЕСТНИК-ПРЕДСЕДАТЕЛ:………………………./АНТОН СЛАВЧЕВ/
         ЧЛЕН: …………………………..…………………/АНТОАНЕТА ЦОНКОВА/

         ЧЛЕН: ………………...………..…….…..…………………/ПЛАМЕН ЙОЦОВ/

         ЧЛЕН: ……………...……………………………………./СИЛВИЯ КЪДРЕВА/

